标题：1193年
中国纪年
公元1193年，南宋绍熙四年
通鉴记载
光宗循道宪仁明功茂德温文顺武圣哲慈孝皇帝绍熙四年（金明昌四年，公元1193年）
春，正月，己巳朔，帝朝重华宫。
辛未，金以瓜勒佳清臣为右丞相，监修国史。时议签军戍边，金主问清臣曰：“汉人与夏人孰勇？”清臣曰：“汉人勇。”金主曰：“昔元昊扰边，宋终不能制，何也？”清臣曰：“宋驭军法，不可得知，今西南路人，殊胜彼也。”
癸未，金尚书省奏大兴府推官苏德秀为礼部主事，金主曰：“朕尝诏卿，百官当使久于其职。彼方任理民，复改户曹，寻又除礼部，人才岂能兼之？若久于其职，即中材胜于新人，事既经练，亦必有济，不可轻易改除。”
金主又言：“凡称异政，谓其才也。若清廉乃本分，以贪者多，故异。”宰臣言：“近论方今孝弟廉耻道缺，乞正风俗，此盖官吏不能奉宣教化使然。今之察举官吏者，多责近效，以干办为上。巧猾之徒，虽有赃污，一旦见用，犹为能吏，此孝弟廉耻所以衰也。若尚德举廉，则教化可兴矣。”
辛卯，蠲临安民身丁钱三年。
金赈河北诸路水灾。
丙申，金东京路副使王胜进鹰，金主遣谕之曰：“民间利害，官吏邪正，略不具闻，乃以鹰进，此岂汝职耶？后毋复尔。”
二月，戊戌朔，诏内侍陈源特在京宫观。
金主如春水。始以春秋二仲月上戊日祭社稷。癸亥，还都。
丙寅，出米七万石赈江陵饥。
金参知政事张万公，出知东平府。金主曰：“卿屡以母老乞罢，特畀乡郡以遂孝养，朕不汝忘也。”万公因进谠言，金主嘉纳。
三月，庚午，金主将幸景明宫，御史中丞董师中、侍御史贾铉等上书谏曰：“陛下下诏罪己，罢不急之役，省无名之费，天下欣幸。今方春东作，而亟遣有司修建行宫，揆之于事，似为不急。况西北二京、临潢诸路，比岁不登，加以民有养马、签军、挑壕之役，财用大困，流移未复，米价甚贵。若扈从至彼，又必增价。口籴升合者，日以万数，旧藉北京等路商贩给之，倘以物贵或不时至，则饥饿之徒，将复有如曩岁，杀太尉马，毁大府瓜果，出忿怨言，起而为乱者矣。况南北两属部荡摇可虞，若忽之而往，岂圣人万举万全之道哉？乃者太白昼见，京师地震，又，北方有赤色，迟明始散。天之示象，冀有以警悟圣意，修德销忧。矧夫远游，古人所戒，远自周、秦，近逮隋、唐与辽，皆以是生衅，可不慎哉？可不畏哉？”左补阙许安仁、右拾遣路铎亦皆上书极谏。金主召师中等赐对，即从其奏，仍谕辅臣曰：“朕欲巡幸山后，不禁暑热故也。今台谏官咸言民间缺食，朕初不尽知。既知之，暑虽可畏，其忍以私奉而重民之困哉！”
金以工部尚书胥持国为参知政事。
持国，繁畤人，初以经童入仕，累迁太子司仓，转掌饮令。金主在东宫识之，擢只应司令，及即位，遂大用。持国为人，柔佞有智术，素知金主好色，阴以秘术干之。金主尝物色宫中女子，得没入宫监藉之女李师儿，宦者梁道誉其才美，劝纳之。金主好文词，师儿性慧黠，能作字，知文义，尤善伺候颜色，迎合旨意，遂大爱幸，封为昭容。持国多赂遗昭容左右用事人，昭容亦自嫌门第薄，欲藉外廷为援，数称誉持国，由是大为金主所信任。
丙子，帝朝重华宫，皇后从。
辛巳，以葛邲为右丞相，陈骙参知政事，胡晋臣知枢密院事，吏部尚书赵汝愚同知枢密院事。
御史汪义端与汝愚有隙，上言：“高宗圣训，不用宗室为宰执。汝愚，禁王元佐七世孙，不宜用之。”汝愚亦力辞。给事中黄黼言：“汝愚事亲孝，事君忠，居官廉，忧国爱民，至诚恳恳，所谓青天白日，奴隶亦知其清明者。义端识见，奴隶之不如，不可以备朝列。”义端由是补外。
汝愚犹以故事辞，帝遣学士谕意，谓高宗圣训，本以折秦桧之奸谋，盖有为言之也。汝愚乃受命。寿皇召见之，曰：“卿以宗室之贤为执政，乃国家盛事。卿在蜀时所进奏议甚善，可与《资治通鉴》并行。”
癸巳，帝从寿皇、寿成皇后幸聚景园。
甲午，金敕：“御史台奏事，修起居注并令回避。”
乙未，修巢县城。
夏，四月，金百官三表请上尊号，金主曰：“祖宗古先有受尊号者，盖有其德故有其名。比年五谷不登，百姓流离，正当戒慎修身之日，岂得虚受荣名耶！”不许，仍断来章。其后亲王、大臣、六学诸生屡请上尊号，竟不许。
己酉，罢括买四川沿国郡县官田。
丁巳，金敕：“女真进士及第后，仍试以骑射，中选者升擢之。”
五月，己巳，赐礼部进士陈亮以下三百九十六人及第、出身。制策问礼乐刑政之要，亮以君道、师道对，且曰：“臣窃叹陛下于寿皇莅政二十八年间，宁有一政一事之不在圣怀？而问安视寝之馀，所以察言而观色，因此而得彼者，其端甚众，亦既得其机要而见诸施行矣，岂徒一月四朝，为京邑之美观也哉！”时帝不朝重华宫，群臣更进迭谏，皆不听；得亮策，以为善处父子之间，亲擢第一。既知为亮，乃大喜，授亮签书建康府判官厅公事。未至官，卒。
丙子，淮西大水。
辛巳，金主谕诸路，令月具雨泽田禾分数以闻。
丙戌，绍兴大水。
召浙东副总管姜特立还。
壬辰，太尉、利州安抚使吴挺卒。挺少起勋阀，弗居其贵，虽遇小官贱吏，不敢怠忽，拊循将士，人人有恩。璘故部曲拜于庭下，辄降答之；及失律，诛治无少贷。
留正引唐宪宗召吐突承璀事，乞罢召姜特立，不报。六月，丙申朔，正出城待罪六和塔，上疏切谏。戊戌，秘书省着作郎沈有开，着作佐郎李唐卿，秘书郎范黼、彭龟年，校书郎王奭，正字蔡幼学、颜棫、吴猎、项安世，上疏乞寝持立召命，皆不报。正因缴进前后锡赉及告敕，乞归田宅，亦不许。
赈江、浙、两淮、荆湖被水贫民。
戊申，簦书枢密院事胡晋臣卒，谥文靖。帝自有疾，不视朝，晋臣与留正同心辅政，中外帖然。其所奏陈，以温清定省为先，次及亲君子，后小人，抑侥幸，消朋党，启沃剀切，弥缝缜密，人无知者。
癸丑，金赐有司所举德行才能之士安州崔秉仁等同进士出身。
壬戌，金右丞相瓜勒佳清臣，进封戴国公；西京留守完颜守贞为平章政事，封萧国公。右丞刘?卒。是日，金主将击球于临武殿，闻?卒而止。其后金主谓宰臣曰：“人为小官，或称才干，及其大用则不然。如刘?固甚干，然自世宗朝逮事朕，于事多有知而不言者。若实愚人，不足论，若知而不肯尽心，可乎？”守贞曰：“《春秋》之法，责备贤者。”金主曰：“夫为宰相而欲收恩避怨，贤者固若是乎？”
秋，七月，己巳，留正复论姜特立，缴纳出身以来文字，待罪于范村。帝不复召正，而特立亦不至。
丙子，以旱，决滞狱。
壬午，以赵汝愚知枢密院事，吏部尚书余端礼同知院事。时知中江县游仲鸿赴召至，汝愚以仲鸿直谅多闻，访以蜀中利病。汝愚欲亲出经略西事，仲鸿曰：“宥密之地，斡旋者易，公独不闻吕申公经略西事当在朝廷之语乎？”汝愚悟而止。
以永州防御使陈源为入内内侍省押班，中书舍人陈傅良不草词。
乙酉，叙州蛮寇边，遣兵讨平之。
己丑，金以同判大睦亲府事完颜襄为枢密使。
八月，丙申，蠲绍兴丁盐茶租钱八万二千缗。
庚子，金大赦。
丁未，金主释奠孔子庙，北向再拜。
辛亥，金国史院进《世宗实录》。
戊午，赈江东、浙西、淮西旱伤贫民。
九月，戊辰，金以参知政事瓜勒佳衡为尚书右丞，户部尚书马琪为参知政事。
庚午，重明节，百官上寿，请帝朝重华宫，不听。
己卯，上寿圣皇太后尊号曰寿圣隆慈皇太后。
中书舍人陈傅良上疏曰：’陛下之不过重华宫者，特误有所疑，而积忧成疾以至此尔。臣尝即陛下之心反覆论之，窃自谓深切，陛下亦既许之矣。未几中变，以误为实而开无端之衅，以疑为真而成不疗之疾，是陛下自贻祸也。”给事中谢深甫言：“父子至亲，天理昭然，太上之爱陛下，亦犹陛下之爱嘉王。太上春秋高，千秋万岁后，陛下何以见天下！”帝感悟，甲申，命驾往朝，百官班立以俟。帝出至御屏，李后挽留曰：“天寒，官家且饮酒。”百僚侍卫相顾莫敢言。傅良趋进引帝裾，请毋入，因至屏後。后叱曰：“此何地！秀才欲砍头耶？”傅良痛哭于庭，后使人问曰：“此何礼也？”傅良曰：“子谏父不听，则号泣而随之。”后益怒，遂传旨，罢，还内。傅良下殿径行，诏改秘阁修撰，不受。
戊子，着作郎沈有开、秘书郎彭龟年、礼部侍郎倪思、国子录王介等皆上疏请朝。不从。会上召嘉王，倪思言：“寿皇欲见陛下，亦犹陛下之于嘉王也。”帝为动容。时李后浸预政，思进讲姜氏会齐侯于泺，因言：“人主治国，必自齐家始。家之不能齐者，有其渐也，始于亵狎，终于恣横，卒至于阴阳易位，内外无别，甚则离间父子。汉之吕氏、唐之武、韦，几至乱亡，不但鲁庄公也。”帝悚然。赵汝愚同侍经筵，退，语人曰：“谠直如此，吾辈不逮也！”帝怒，出思知绍兴府。
癸未，夏国主仁孝卒，年七十，国中谥为圣德皇帝，庙号仁宗，陵号寿陵。仁孝重文学，然权臣擅国，兵政衰弱。子纯佑立，改元天庆。
冬，十月，己酉，朝献景灵宫。夜，地震。庚戌，朝献于景灵宫。夜，又地震。
壬子，秘书省官请朝重华宫，疏三上，不报。
工部尚书赵彦逾等上书重华宫，乞庆会节勿降旨免朝。寿皇曰：“朕自秋凉以来，思与皇帝相见。卿等奏疏，已令进御前矣。”明日，会庆节，帝以疾，不果朝。葛邲率百官贺于重华宫。侍从上章，居家待罪，诏不许。
嘉王府翊善黄裳，力劝帝朝重华，帝曰：“内侍杨舜卿告朕勿往。”裳即上疏请诛舜卿，台谏张叔椿、章颖上疏乞罢黜，太学生汪安仁等二百十八人上书请朝重华，皆不报。
起居舍人彭龟年奏言：“臣所居之官，以记注人君言动为职。车驾不过宫问安，如此书者殆数十，恐非所以示後。”又言：“陛下误以臣充嘉王府讲读官，正欲臣等教以君臣、父子之道。臣闻有身教，有言教，陛下以身教，臣以言教者也，言岂若身之切哉！”不报。
庚申，帝将朝重华宫，复称疾不行。丞相以下上疏自劾，请罢政，不报。
黄裳尝病疽，及是忧愤，创复作，乃上疏曰：“陛下之于寿皇，未尽孝敬之道者，必有所疑也。臣窃推致疑之因，陛下无乃以焚廪、浚井之事为忧乎？夫焚廪、浚井，在当时或有之；寿皇之子唯陛下一人，陛下违豫，寿皇焚香祝天，为陛下祈祷，爱子如此，则焚廪、浚井之事，臣有以知其必无也，陛下何疑焉！又无乃以肃宗之事为忧乎？肃宗即位灵武，非明皇意，故不能无疑。寿皇当未倦勤，亲挈神器授之陛下，揖逊之风，同符尧、舜，与明皇之事不可同日而语矣，陛下何疑焉！又无乃以卫辄之事为忧乎？辄与蒯瞶，父子争国；寿皇老且病，乃颐神北宫以保康宁，非有争心也，陛下何疑焉！又无乃以孟子责善为疑乎？父子责善，本生于爱，惟知者能知此理，则何至于相矣！寿皇愿陛下为圣帝，责善之心出于仁爱，非贼恩也，陛下何疑焉！乃若可疑则有之：贵为天子，不以孝闻，敌国将肆轻侮，此可疑也，而陛下不疑；小人将起为乱，此可疑也，而陛下不疑；江外官军，岂无它志？此可疑也，而陛下不疑。事有不须疑者则疑之，其必可疑者反不以为疑，颠倒错乱，莫甚于此！祸乱之萌，近在旦夕，宜及今幡然改过，整圣驾，谒两宫，则天下慕义矣。”
金主好文学，尝叹文士无及党怀英者，完颜守贞奏进士中若赵沨等甚有时誉。金主曰：“出伦者难得尔。”守贞曰：“间世之才，自古所难。国家培养久，则人才将自出矣。”守贞因言：国家选举之法，惟女真进士，得人居多，此举宜增取。其诸司局承应人，旧无出身，大定后才许任使。经童之科，古不常设；唐以诸道表荐，或取五人至十人，近代以为无补罢之；皇统间取及五十人，因为常选，天德间寻罢。陛下即位，复立是科，取及百人。诚恐积久不胜铨拟，宜稍裁抑，以清流品。”又言节用省费之道，金主嘉纳。旋诏有司，会试毋限人数。
赵彦逾等复力请帝朝重华。十一月，戊寅，帝始往朝。
尚书左选郎官叶适奏：“自今宜于过宫之日，令宰执、侍从先诣起居，异时两宫圣意有难言者，自可因此传到，则责任有归，不可复使近习小人增损语言以生疑惑。”不报。
庚辰，留正赴都堂视事。命姜特立还浙东。日中黑子灭。正出城待罪凡百四十日，帝遣左司郎中徐谊谕旨，乃复入。
布衣王孝礼言：“今年冬至，日影表当在十九日壬午，而《会元历》乃在二十日癸未，请将修内作所掌铜表圭降付太史局测验。”从之。
丙戌，金诏：“诸职官以赃污不职被罪、以廉能获升者，令随路京府州县列其姓名，揭之公署，以示惩劝。”
十二月，戊戌，帝朝重华宫。
金判定武军节度使郑王永蹈，以谋反伏诛。
初，崔温、郭谏、马太初，与永蹈家奴毕庆寿私说谶记灾祥，庆寿以告永蹈。谏颇能相人，永蹈乃召之，相己及妻子皆大贵，不与诸王比。复召温、太初论谶记天象，温曰：“丑年有兵灾，属兔命者，来年春当收兵得位。”谏曰：“昨见赤气犯紫微，白虹贯月，皆主丑后寅前兵戈僭乱事。”永蹈深信其说，乃阴结内侍郑雨儿伺金主起居，以温为谋主，谏、太初往来游说。河南统军使布萨揆，尚永蹈妹韩国公主，永蹈谋取河南军以为助，与妹泽国公主长乐谋，使驸马都尉富察都致书于揆，且先请婚以观其意；揆拒不许结婚，使者不敢复言不轨事。永蹈家奴董寿谏，不听，以语同辈迁嘉努，迁嘉努上变。
永蹈时在京师，诏完颜守贞等鞫问，连引甚众，久不能决。金主怒，召守贞等问状。瓜勒佳清臣奏曰：“事贵速绝，以安人心。”于是赐永蹈及妃卞王二子安春、阿逊、公主长乐自尽，富察都、崔温、郭谏、马太初等皆弃市。布萨揆虽不闻问，亦坐除名。董寿免死，隶监籍。迁嘉努赏钱二千贯，特迁五官，杂班叙使。增置诸王府司马一人，监察门户出入，自是诸王制限防禁愈密矣。
金主命有司以郑王财产分赐诸王，泽国公主财物分赐诸公主。户部郎中李敬义，言恐因之生事，金主又欲以董寿为宫监籍都句管，并下尚书省议。完颜守贞奏：“陛下欲以永蹈等家产分赐懿亲，恩命已出，恐不可改。今已减诸王弓矢，府尉伺其出入，臣以为赐之无害。如董寿，罪人也，释之已幸，不宜更加爵赏。”金主从之。
壬寅，右司谏章颖，以地震请罢葛邲，疏十馀上，不报。
庚戌，判隆兴府、卫国公赵雄卒。后谥文定。
甲寅，金册长白山之神为开天弘圣帝。
以朱熹为湖南安抚、知潭州。使者自金还，言金人问朱先生安在，故有是命。
是岁，金大有年。邢、洛、深、冀、河北十六穆昆之地，野蚕成茧。
本年年表
大事记 
古特伯高塔古特伯高塔 该塔被称为“印度斯坦七大奇迹”之一，1193年由奴隶王朝第一个国王古特伯·乌德·丁开始修建，后由其继承人在14世纪中叶最后完工。
顾特卜塔 位于新德里15公里的梅特乌里村，建于1193年。这座红砂石尖塔高72.5米。基座直径14.32米，塔峰直径2.75米，从下往上逐渐变细。由来自20座婆罗门庙宇的材料建成的两座清真寺，其中包括库瓦图伊斯兰清真寺，是印度北部最古老的清真寺。
黄河卫州决堤 1193年六月，黄河在卫州（今河南汲县）决堤，大名（今河北）、清州（今山东青县）。沧州（今山东）均遭水害。同年十一月，章宗派官员调查黄河南北两岸的分流河口和贮水情况，朝中对如何防治河害进行了辩论。
纯祐嗣立为西夏国主 1193年九月二十日，国主仁孝（仁宗）去世，长子纯祐嗣立，是为桓宗，改元天庆。翌年正月，金朝遣使册纯祐为西夏国主。
陈亮擢进土第一 陈亮字同甫，婺州永康（今浙江）人，以学问著于当世，世称龙川先生。1193年五月，光宗策进士，问以礼乐刑政之要。陈亮以君道、师道相对，并指出政事在于见诸施行，不必拘泥“一月四朝”之礼。光宗朝重华宫，得陈亮策，大喜，以为陈亮才能非常，擢为进士第一，授佥书建康府判官厅公事。次年春，未至官而病卒。陈亮倡导经世济民的。事功之学，不与理学家空谈道德性命同流，其学说称为“永康学派”。
宋相留正乞罢召姜特立 光宗即位，姜特立与谯熙载皆以太子宫旧人用事，恃恩无所忌惮。绍熙四年（1193）五月，召浙东副总管姜特立还朝。丞相留正引唐宪宗召吐突承璀事，乞罢召。光宗未听，留正遂乞罢相，且出城待罪。一时众论纷起，上疏乞寝召命。至十一月，命姜特立还故宫，留正也复入都堂视事。
陈傅良力谏光宗朝重华宫 陈傅良字君举，温州瑞安（今浙江）人，乾道进士。绍熙中，光宗与其父太上皇（孝宗）失和，不遵行定期朝拜其父居处重华宫之礼，朝议哗然。1193年九月重阳节，丞相以下至于太学诸生皆力谏，不听。时为中书舍人的陈傅良上疏以言劝之，然终为李皇后所阻，百官莫敢言。唯陈傅良趋进牵引帝衣，被皇后叱止，遂痛哭于庭。旋而罢职。
金郑王永蹈谋反被赐死 永蹈是金世宗子，元妃李氏所生。章宗明昌二年（1191）为郑王，后判定武军节度使。明昌四年（1193）十二月，以谋反罪伏诛。起初，有崔温、郭谏、马太初等人自称精通谶记灾祥，颇能相人，向永蹈鼓吹“相貌非常”，“来年春当收兵得位”等。永蹈深信其说，于是阴结内侍，企图谋取河南军以为助。但谋反消息为永蹈家奴董寿泄露。平章政事完颜守贞鞫问，连引甚众，久不能决，章宗大怒。有丞相夹谷清臣上奏请速决其事，以安人心。章宗诏赐永蹈及其妃、二子、公主等自尽，崔温等人皆伏诛。
出生 元睿宗 元睿宗拖雷（1193年—1232年），成吉思汗正妻孛儿台之第四子，尊号“也可那颜”（大官人）。拖雷正妻唆鲁禾帖尼，生蒙哥、元世祖忽必烈、旭烈兀、阿里不哥四子。
李志常 （1193年—1256年），字浩然，号真常子。开州观城（今山东范城）人。是全真道的第7代掌门人。在掌教期间，重视对流亡士大夫的收容，全真道声势鼎盛。到了晚年，元朝统治者开始偏向佛教，全真道受到打压。
逝世 
西夏仁宗李仁孝西夏仁宗 (1124年—1193年)，西夏仁宗名曰李仁孝，西夏崇宗长子，母为汉人，不知名；于1139年即位，时年十六岁。 介绍 在位期间结好金国，以稳定外部环境；重用文化程度较高的党项和汉族大臣主持国事。 
萨拉丁 （公元1138年—公元1193年）伊斯兰教历史上的英雄是库尔德人。他的父亲艾尤卜早年从第比利斯（今格鲁吉亚）举家迁到今伊拉克北部的提克里特，受塞尔柱苏丹马立克沙之封，成为当地的统治者。
范成大 （1126-1193）：字致能，自号石湖居士。他是南宋著名的田园诗人，也是著名的书法家。工行、草书，宗黄庭坚、米芾，遒劲沉厚，气势不凡。为南宋四大家之一。自编《石湖集》原共一百三十六卷，已佚。现存诗三十三卷、赋一卷、词八十九首，杂著数种，包括《吴郡志》、《揽臀录》、《骖鸾录》、《桂海虞衡志》、《吴船录》等。
萨拉丁·阿尤比 (1138—1193)埃及阿尤布王朝的创建者，著名政治家、军事家，阿拉伯抗击“十字军”东侵的民族英雄。
采巴·祥·尊哲札巴 （1122—1193年）贡唐喇嘛尊哲札巴，是采巴噶举创始人。又称众生怙主宇札巴，简称巴·祥。第二绕迥之水虎年（1122年，宋宣和四年）生于拉萨附近采巴竹地方，幼名叫达玛札。
历史大事
黄河卫州决堤
金明昌四年（1193）六月，黄河在卫州（今河南汲县）决堤，大名（今河北）、清州（今山东青县）。沧州（今山东）均遭水害。同年十一月，章宗派官员调查黄河南北两岸的分流河口和贮水情况，朝中对如何防治河害进行了辩论。
纯祐嗣立为西夏国主
西夏乾祐二十四年（1193）九月二十日，国主仁孝（仁宗）去世，长子纯祐嗣立，是为桓宗，改元天庆。翌年正月，金朝遣使册纯祐为西夏国主。
宋以宗室赵汝愚知枢密院事。利州安抚使吴挺死。挺，吴璘子。吴氏兄弟父子相袭，号吴家军。金以胥持国为参知政事，持国柔佞有智谋，为章宗所信任。金禁民习角抵、枪棒，犯者有罪。夏仁宗死。子纯祐嗣，是为桓宗。